\NormalFont\ShortTitle{FILEMON}

{\MTB WARQADDII RASUUL

\par }{\MTB BAWLOS U QORAY

\par }{\MT FILEMON



\par }\OneChap {\SH Bilowga Warqaddan
\par }
{\PP \VerseOne{1}Anigoo Bawlos ah oo Ciise Masiix maxbuus u ah, iyo walaalkeen Timoteyos, waxaannu warqaddan u qoraynaa Filemon oo ah gacaliyahayaga nala shaqeeya,

\VS{2}iyo walaashayo Afiya, iyo Arkhibbos oo askar nala ah, iyo kiniisadda gurigaaga ku taal.

\VS{3}Nimco ha idinla jirto iyo nabad ka timaada Ilaaha Aabbeheenna ah iyo Rabbi Ciise Masiix.


\par }{\SH Jacaylkii Iyo Rumaysadkii Filemon
\par }
{\PP \VS{4}Had iyo goorba Ilaahay baan kuugu mahadnaqaa, anigoo baryadayda kugu xusuusanaya,

\VS{5}waayo, waxaan maqlay jacaylka aad quduusiinta oo dhan u qabto iyo rumaysadka aad Rabbi Ciise ku rumaysato.

\VS{6}Oo waxaan baryayaa in wadaagidda iimaankaagu uu socodsiiyo aqoonta wax kasta oo wanaagsan oo inoogu jira Masiixa.

\VS{7}Waayo, jacaylkaaga waxaan ku haystay farxad iyo dhiirranaan badan, maxaa yeelay, qalbiga quduusiinta adaa qabowjiyey, walaalkayow.


\par }{\SH Oneesimos Oo Ahaa Addoon Cararay
\par }
{\PP \VS{8}Sidaas daraaddeed, in kastoo aan Masiixa ku leeyahay dhiirranaan badan inaan kugu amro waxa kuu eg,

\VS{9}haddana waxaan ka jeclaan lahaa inaan ku baryo jacaylka aawadiis, anigoo ah duqii Bawlos, maxbuusna Ciise Masiix u ah.

\VS{10}Waxaan kuu baryayaa wiilkayga Oneesimos oo aan dhalay anigoo xabbisan,

\VS{11}kii waagii hore aan waxtarka kuu lahaan jirin, haatanse adiga iyo anigaba wax ina tara.

\VS{12}Waan kuu soo celinayaa, isagoo qalbigayga ah.

\VS{13}Waxaan jeclaan lahaa inaan sii hayo inuu aawadaa iigu adeego inta aan injiilka u xabbisanahay.

\VS{14}Laakiinse ma aanan doonayn inaan sameeyo wax aadan ila ogayn, inaan wanaaggaagu noqon dirqi laakiinse uu noqdo ikhtiyaar.

\VS{15}Mindhaa wuxuu cabbaar kaaga maqnaa inaad weligaa haysatid;

\VS{16}laakiinse aadan mar dambe u haysan addoon sidiis, illowse si mid addoon ka wanaagsan oo ah walaal aan khusuusan anigu jeclahay, laakiinse adigu aad iga sii jeceshahay, xagga jidhka iyo xagga Rabbigaba.

\VS{17}Haddaba haddaad igu tirinaysid inaan ahay saaxiibkaaga wax kula wadaaga, isaga u aqbal sidaad ii aqbali lahayd.

\VS{18}Oo hadduu ku xumeeyey ama wax kaa qabo, aniga igu xisaab.

\VS{19}Anigoo Bawlos ah waxaan gacantayda ku qorayaa, Anigaa bixin doona. Kugu odhan maayo, Wax baan kugu leeyahay xataa naftaadaba ha noqotee.

\VS{20}Haah, walaalkayow, xagga Rabbiga farxad aan kaa helo, qalbigaygana xagga Masiixa ku qabowji.

\VS{21}Waxaan aaminsanahay addeeciddaada, oo sidaas daraaddeed ayaan warqaddan kuugu soo qorayaa, anigoo garanaya inaad samaynaysid wax ka sii badan waxaan leeyahay.


\par }{\SH Dhammaadka
\par }
{\PP \VS{22}Isla markaasna ii diyaari meel aan ku hoydo; waayo, waxaan rajaynayaa in baryadiinna laygu kiin siiyo.


\par }{\PP \VS{23}Waxaa ku soo salaamaya Ebafras oo xagga Ciise Masiix maxbuus ila ah,

\VS{24}iyo Markos, iyo Aristarkhos, iyo Deemaas, iyo Luukos, kuwaas oo ila shaqeeya.


\par }{\PP \VS{25}Nimcada Rabbigeenna Ciise Masiix ruuxiinna ha la jirto. Aamiin.

\par }